Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 124

c) Személyzeti, munkaügyi tevékenység témából: Felismerési szinten: — a személyügyi tevékenység helyét, szerepét a parancsnoki vezetésben, — a személyzeti és munkaügyi tevékenységet meghatározó jogrendszer és szabályozás alapjait, — a személyzeti apparátus, munkatárs helyét, szerepét a testület tevékenységében, — a parancsnoki vezetés és a személyügyi szerv munkamegosztását. Definíciós szinten: — a személyzeti és munkaügyi alapfogalmakat, — a személyügyi munkára vonatkozó hatásköri és illetékességi szabályokat, — a munka és szolgálati viszony keletkezésének, megszűnésének szabályait, — a képzés és továbbképzés személyzeti előkészítését, — a munka és szolgálat értékelésének és minősítésének szabályait, rendjét. Rendezési szinten: — a felvétel előkészítésének és lebonyolításának feladatait, — a munka- és szolgálati viszony létesítésével összefüggő jogok és kötelezettségek okmányolását, azok elkészítését, — a személyi anyag összeállítását, folyamatos kiegészítését, — a munka elismerésének rendjét, az ezzel összefüggő feladatokat, — a személyzeti és munkaügyi információ rendszerének és nyilvántartásának használatát.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes